**NOTĂ INFORMATIVĂ**

**la proiectul de hotărîre a Guvernului pentru modificarea și completarea Hotărîrii Guvernului nr. 1406 din 10 decembrie 2008 „Pentru aprobarea Normei sanitar-veterinare privind clasificarea și sistemul de etichetare a cărnii de bovine, precum și a produselor din carne de bovine”*.***

proiectul de Hotărîre a Guvernului cu privire la modificarea şi completarea Hotărîrii Guvernului nr. 1406 din 10 decembrie 2008, pentru aprobarea Normei sanitar-veterinare privind clasificarea și sistemul de etichetare a cărnii de bovine, precum și a produselor din carne de bovine, este elaborat în conformitate cu prevederile Legii nr. 105-XV din 13 martie 2003 privind protecţia consumatorului precum şi Legii nr. 78-XV din 18.03.2004 privind produsele alimentare.

Modificările operate urmăresc schimbarea tipului documentului, din Normă sanitar-veterinară în Normă, deoarece actul normativ reglementează norme privind etichetarea cărnii și informațiile care necesită a fi trecute pe etichetă, dar nu cerințe față de însuși produsul etichetat sau proceduri sanitar-veterinare care trebuie îndeplinite pentru plasarea pe raft a produsului.

Actul normativ ce urmează a fi modificat este deja armonizat cu legislația Uniunii Europene și anume cu Regulamentul (CE) nr. 1760/2000 al Consiliului și al Parlamentului European din 17 iulie 2000 de stabilire a unui sistem de identificare și înregistrare a bovinelor și privind etichetarea cărnii de vită și mînzat și a produselor din carne de vită și mînzat și de abrogare a Regulamentului (CE) nr. 820/97 al Consiliului, Regulamentul (CE) nr. 1825/2000 al Comisiei din 25 august 2000 de stabilire a normelor de aplicare a Regulamentului (CE) nr. 1760/2000 al Parlamentului European și al Consiliului privind etichetarea cărnii de vită și mînzat și a produselor din carne de vită și mînzat, Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului și Regulamentul (CE) nr. 566/2008 al Comisiei din 18 iunie 2008 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește comercializarea cărnii provenind de la bovine în vârstă de 12 luni sau mai tinere, însă, din momentul aprobării actului național (anul 2008), unele din aceste acte comunitare au suferit modificări, care sunt oportune pentru țara noastră și care implicit trebuie transpuse.

Totodată, Parlamentul a adoptat Legea privind clasificarea carcaselor de bovine, porcine și ovine nr. 27 din 10 martie 2017, care reglementează procedura de clasificare și identificare a carcaselor și care a transpus Regulamentul (CE) nr. 1249/2008 de stabilire a normelor de aplicare a grilelor comunitare de clasificare a carcaselor de bovine, porcine și ovine și privind raportarea prețurilor acestora, precum și Anexa IV la Regulamentul (UE) nr. 1308/2013, de unde apare necesitatea excluderii din prezenta Normă a prevederilor privind clasificarea, cu atât mai mult că modificările operate prin Hotărîrea Guvernului nr.568 din 27.07.11 privind modificarea şi completarea Hotărîrii Guvernului nr. 1406 din 10 decembrie 2008 sunt absurde, deoarece se pretinde că a fost transpus Regulamentul (UE) nr. 1308/2013, acesta însă prevede clasificarea carcaselor ci nu a cărnii, după cum este menționat în redacția actuală a actului normativ.

La punctul 3 al actului normativ sunt indicate poziții tarifare din Nomenclatura combinată a mărfurilor care de fapt nu există, de aceia trebuie

Una din modificările principiale constă în substituirea în tot textul actului a sintagmei „Agent economic” cu sintagma „Operator”, ceia ce va facilita implementarea prezentei Norme, prin obligarea tuturor persoanelor care comercializează carne de bovine să eticheteze produsul plasat pe raft, ci nu doar a celor care au înregistrat o formă juridică de activitate. Această prevedere va asigura trasabilitatea cărnii, atât a celei plasate pe rafturile magazinelor, cât și a celei comercializate în piețele agricole din toată țara.

Din actul normativ trebuie excluse prevederile ce țin de importul cărnii deoarece acestea contravin punctului 1 din document, precum și scopului lui. În același timp, condiţiile de sănătate animală şi publică pentru importul cărnii, sunt stabilite în Norma sanitar-veterinară privind condiţiile de sănătate animală şi publică şi de certificare sanitar-veterinară pentru importul în Republica Moldova al anumitor animale vii şi al cărnii provenite de la acestea, aprobată prin Hotărîrea Guvernului nr. 48 din 27 ianuarie 2009.

Prezentul proiect de Hotărîre a Guvernului nu implică cheltuieli financiare din cadrul bugetului de stat. Toate cheltuielile adiționale care vor surveni, vor fi alocate în limita mijloacelor financiare aprobate în legea bugetară anuală.

Aprobarea de către Guvern a proiectului propus nu va avea impact negativ asupra activităţii de întreprinzător.

În contextul celor expuse, în scopul aducerii în concordanță cu acquis-ul comunitar şi asigurării unor reguli clare de activitate, considerăm necesară examinarea şi aprobarea Hotărîrii Guvernului cu privire la modificarea şi completarea Hotărîrii Guvernului nr. 1406 din 10 decembrie 2008 „Pentru aprobarea Normei sanitar-veterinare privind clasificarea și sistemul de etichetare a cărnii de bovine, precum și a produselor din carne de bovine”, accentuând faptul că aplicarea în practică a acestor modificări, va contribui la protejarea drepturilor şi intereselor consumatorului și sporirea consumului de carne autohtonă ca rezultat al alegerii corecte făcute de consumator.

**Ministru Vasile BÎTCA**

Ex. Valentin Roșca

022 204 522

valentin.rosca@madrm.gov.md